# Project-description-v1.0

**Tortoise**

## Η ομάδα

|  |  |  |
| --- | --- | --- |
| Ονοματεπώνυμο | Αριθμός Μητρώου | Έτος |
| Αγγελάκη Φωτεινή | 1067540 | 4ο |
| Πάκας Γεώργιος | 1041848/6165 | 8ο |
| Τζελέπης Χαράλαμπος | 1067537 | 4ο |
| Φουσκαρής Γεώργιος | 1067404 | 4ο |

**Το Project**

Η πρόταση της ομάδας μας, είναι η δημιουργία πλατφόρμας αναζήτησης διαμερισμάτων για μακροχρόνια μίσθωση ή αγορά. Το όνομα της πλατφόρμας μας κατά επέκταση του

project μας θα είναι *Tortoise*. Σκοπός του συγκεκριμένου εγχειρήματος είναι να διευκολύνει τους χρήστες της εφαρμογής να αναζητήσουν το κατάλληλο διαμέρισμα, τους ιδιοκτήτες να προωθήσουν το ακίνητο προς μίσθωση ή πώληση, αλλά και να βοηθήσει τους μεσίτες να αυξήσουν το πελατολόγιό τους και να προβάλουν το portfolio τους. Δίνεται επιπλέον η δυνατότητα της εξ αποστάσεως ψηφιακή περιήγηση των ενδιαφερομένων στα

διαμερίσματα με την χρήση τεχνολογίας VR ή AR (virtual reality & augmented reality αντίστοιχα). Επιπροσθέτως, παρέχεται η δυνατότητα στους επαγγελματίες του κλάδου να παρακολουθούν άμεσα τις εξελίξεις στον τομέα της προσφοράς και της ζήτησης αλλά και στις προσφερόμενες παροχές των εκάστοτε διαμερισμάτων.

Η πλατφόρμα μας βασίζεται στην ύπαρξη 4 ειδών χρηστών με διακριτά χαρακτηριστικά:

1. Ιδιώτης
   * Κάνει έρευνα αγοράς
   * Αποστέλλει αιτήματα ενδιαφέροντος
   * Αξιολογεί μεσίτες και εκμισθωτές
   * Πληρώνει σε περίπτωση συμφωνίας
   * Κάνει ραντεβού
   * Δημοσιεύει Αγγελίες
2. Διαχειριστής Ακινήτου (Υποκατηγορία του ιδιώτη)
   * Διαχειρίζεται τις αγγελίες του
   * Ενημερώνει ή/και διαγράφει παλαιότερες αγγελίες του
   * Επικοινωνεί με τους ενδιαφερόμενους
   * Κάνει ραντεβού
   * Εισπράττει σε περίπτωση συμφωνίας
3. Μεσίτης (Υποκατηγορία του Διαχειριστή Ακινήτων)
   * Επιβεβαιώνει την μεσιτική του ιδιότητα
   * Εισπράττει μεσιτική πληρωμή σε περίπτωση συμφωνίας
4. Διαχειριστής Συστήματος
   * Διαγράφει Αγγελίες
   * Διαγράφει Χρήστες
   * Επιβεβαιώνει Μεσίτες

# Team Plan

Η ομάδα μας αποφάσισε να χρησιμοποιεί την μέθοδο Kanban καθώς και την μέθοδο ICONIX. Ωστόσο με την παράδοση του δεύτερου παραδοτέου έγινε προφανές πως οι εργασίες μας θα ήταν κοινές και εστιασμένες σε διαφορετικά use case στα οποία δεν θα μπορούσε να υπάρχει ανακατανομή εργασιών. Ως εκ τούτου, η μέθοδος Kanban εγκαταλείφθηκε και ακολουθήθηκε αποκλειστικά η ICONIX έκτοτε. Για την περίοδο εφαρμογής της Kanban ανά δύο εβδομάδες γινόταν συναντήσεις στις οποίες τα μέλη της ομάδας αυτοπροτείνονταν για την ανάληψη τεχνικών υποέργων με την ομάδα να επιλύει περιπτώσεις επιθυμίας ανάληψης από δύο ή περισσότερα άτομα βάσει της σχετικής εμπειρίας στο αντικείμενο.

Η ομάδα μας πραγματοποιούσε κατά μέσο όρο 2 συναντήσεις ανά εβδομάδα κυρίως ηλεκτρονικά. Συνολικά έγιναν 20 συναντήσεις με μέση διάρκεια τις 2 ώρες.

Στις συναντήσεις μας το κάθε μέλος παρουσίαζε την πρόοδο του και συζητούσε τα προβλήματα που αντιμετώπισε. Τα υπόλοιπα μέλη πρότειναν λύσεις και σε περίπτωση έντονου προβλήματος συνεισέφεραν ουσιαστικά στην από κοινού επίλυση. Επιπλέον στις συναντήσεις που ακολουθούσαν παράδοση παραδοτέου υπήρχε ανασκόπηση του παραδοτέου και συζήτηση για τα νέα έγγραφα που θα έπρεπε να παραδοθούν. Χρησιμοποιήθηκαν τα εργαλεία Overleaf, draw.io, Adobe Xd, IntelliJ,Github .

# Κατανομή προσπάθειας

Η ομάδα **ομόφωνα** αποφασίζει πως η προσπάθεια ήταν **ισόποση** από όλα τα μέλη της ομάδας για όλη την διάρκεια του project. Αυτό συνεπάγεται κατανομή προσπάθειας 25% σε κάθε μέλος.

# Συμπεράσματα για τον τρόπο εργασίας

Η ομάδα ομόφωνα καταλήγει πως η εγκατάλειψη της μεθόδου Kanban ήταν σωστή και έγκυρη κίνηση καθοδηγούμενη από τις απαιτήσεις που μας παρουσιάστηκαν. Κάθε μέλος ανέλαβε συγκεκριμένες περιπτώσεις χρήσης και ασχολήθηκε με αυτές σε όλα τα απαιτούμενα βήματα (use case,robustness diagram,sequence diagram). Επιπλέον το ίδιο άτομο που επιμελήθηκε τα domain diagrams επιμελήθηκε και το class diagram για την διατήρηση της συνέχειας. Φυσικά για την δημιουργία των domain & class diagrams ήταν απαραίτητη η ουσιαστική συμβολή του συνόλου της ομάδας. Θεωρούμε πως ο τρόπος εργασίας μας απέδωσε σε ικανοποιητικό βαθμό και τυχόν διορθώσεις που θα θέλαμε να κάνουμε τώρα δεν θα μπορούσαμε να τις έχουμε σκεφτεί εκ των προτέρων.