Use Cases

# Περιήγηση στην αγγελία

## Βασική Ροή

1. Ο χρήστης επιλέγει την αγγελία που πιθανώς τον ενδιαφέρει.

2. Το σύστημα εμφανίζει τις βασικές πληροφορίες της αγγελίας (τίτλος, τιμή, φωτογραφίες και σύντομη περιγραφή).

3. Αν ο χρήστης το επιθυμεί, επιλέγει να εμφανιστούν περισσότερες πληροφορίες για την αγγελία και το σύστημα εμφανίζει την αναλυτική περιγραφή του ακινήτου καθώς και τα στοιχεία επικοινωνίας και προφίλ του διαχειριστή ακινήτων που έκανε την ανάρτηση.

## 1η Εναλλακτική Ροή (Προσθήκη στα αγαπημένα)

3.α. Ο ιδιώτης ενδιαφέρεται για το ακίνητο και προσθέτει την αγγελία στα αγαπημένα.

3.β. Το σύστημα προσθέτει την αγγελία στα αγαπημένα και στην αρχική οθόνη του ιδιώτη.

## 2η Εναλλακτική Ροή (360ο περιήγηση)

2.α. Ο χρήστης επιλέγει να κάνει 360ο περιήγηση του ακινήτου.

2.β. Αν δεν υπάρχει τέτοια δυνατότητα, το σύστημα ενημερώνει το χρήστη και η ροή συνεχίζεται στο βήμα 2 της βασικής ροής της περιήγησης αγγελίας, αλλιώς το σύστημα εμφανίζει τη συλλογή πολυμέσων 360ο.

2.γ. Ο χρήστης όταν το επιθυμεί, επιλέγει να επιστρέψει στις πληροφορίες αγγελίας και η ροή συνεχίζεται στο βήμα 2 της βασικής ροής της περιήγησης αγγελίας.

## 3η Εναλλακτική Ροή (VR/AR corner)

2.α. Ο χρήστης επιλέγει να χρησιμοποιήσει VR/AR τεχνολογία για εικονική περιήγηση (VR/AR corner).

2.β. Αν δεν υπάρχει τέτοια δυνατότητα, το σύστημα ενημερώνει το χρήστη και η ροή συνεχίζεται στο βήμα 2 της βασικής ροής της περιήγησης αγγελίας, αλλιώς το σύστημα ζητά από το χρήστη να συνδέσει κατάλληλη συσκευή.

2.γ Ο χρήστης, είτε συνδέει τη συσκευή και βλέπει το παρεχόμενο VR/AR περιεχόμενο για το διάστημα που επιθυμεί, είτε δε συνδέει τη συσκευή και η ροή συνεχίζεται στο βήμα 2 της βασικής ροής της περιήγησης αγγελίας.

2.δ. Ο χρήστης επιλέγει να επιστρέψει στις πληροφορίες αγγελίας και η ροή συνεχίζεται στο βήμα 2 της βασικής ροής της περιήγησης αγγελίας.

## 4η Εναλλακτική Ροή (Επικοινωνία)

3.α Ο ιδιώτης επιθυμεί να επικοινωνήσει με μηνύματα με το διαχειριστή ακινήτων που ανάρτησε την αγγελία.

3.β. Η ροή συνεχίζεται στη βασική ροή της επικοινωνίας.

## 5η Εναλλακτική Ροή (Προγραμματισμός ραντεβού)

3.α Ο ιδιώτης ενδιαφέρεται για το ακίνητο της αγγελίας και αποφασίζει να προγραμματίσει ραντεβού για επίσκεψη.

3.β. Η ροή συνεχίζεται στη βασική ροή του προγραμματισμού ραντεβού.

## 6η Εναλλακτική Ροή (Αναφορά αγγελίας – Report)

2.α. Ο χρήστης αποφασίζει ότι η αγγελία δεν είναι έγκυρη (π.χ. ψευδής, παραπλανητική).

2.β. Ο χρήστης επιλέγει να αναφέρει (report) την αγγελία ως μη έγκυρη.

2.γ. Το σύστημα σημειώνει την αγγελία ως αγγελία με αναφορά (reported).

2.δ. Το σύστημα αποκλείει τη δυνατότητα προσθήκης στα αγαπημένα (1η εναλλακτική ροή), την επικοινωνία (4η εναλλακτική ροή) και τον προγραμματισμό ραντεβού (5η εναλλακτική ροή).

# Επικοινωνία

## Βασική Ροή

1. Ο ιδιώτης επιθυμεί να επικοινωνήσει με το διαχειριστή ακινήτων.

2. Ο ιδιώτης επιλέγει κατηγορία μηνύματος.

3. Ο ιδιώτης συντάσσει το μήνυμά του και το αποστέλλει.

4. Το σύστημα ειδοποιεί το διαχειριστή ακινήτων για το νέο μήνυμα.

5. Ο διαχειριστής απαντά μέσα σε 3 ημέρες στο μήνυμα του ενδιαφερόμενου.

6. Το σύστημα ειδοποιεί τον ενδιαφερόμενο.

## Εναλλακτική Ροή (Ο διαχειριστής ακινήτων δεν απαντά)

3.α. Ο διαχειριστής ακινήτων δεν απαντά στο μήνυμα του ενδιαφερόμενου ή απαντά μετά το πέρας 3 ημερών από το μήνυμα του ενδιαφερόμενου.

3.β. Το σύστημα καταγράφει το συμβάν.

3.γ. Αν ο διαχειριστής ακινήτων ξεπεράσει ο όριο των 10 αναπάντητων μηνυμάτων (για το σύστημα συμβάν), το σύστημα χαρακτηρίζει το διαχειριστή ακινήτων ως μη συνεργάσιμο.

# Προγραμματισμός ραντεβού

## Βασική Ροή

1. Ο ιδιώτης επιθυμεί να προγραμματίσει επίσκεψη στο ακίνητο που τον ενδιαφέρει.

2. Το σύστημα ελέγχει αν υπάρχει ήδη προγραμματισμένο ραντεβού για το ακίνητο.

3. Το σύστημα διαπιστώνει ότι δεν υπάρχει προγραμματισμένο ραντεβού.

4. Το σύστημα εμφανίζει τα διαθέσιμα ραντεβού.

5. Ο ιδιώτης επιλέγει κάποιο από τα διαθέσιμα ραντεβού.

6. Το σύστημα ειδοποιεί το διαχειριστή ακινήτων για το νέο αίτημα για ραντεβού.

7. Ο διαχειριστής ακινήτων επιλέγει το σημείο συνάντησης και επιβεβαιώνει το ραντεβού.

8. Το σύστημα ειδοποιεί τον ενδιαφερόμενο για την αποδοχή του αιτήματος ραντεβού που έκανε.

9. Το σύστημα καταγράφει/αποθηκεύει το ραντεβού στα ραντεβού του ενδιαφερόμενου και του διαχειριστή ακινήτων.

10. Το σύστημα ενημερώνει τα διαθέσιμα ραντεβού (δεσμεύει το χρονικό τμήμα του ραντεβού).

## 1η Εναλλακτική Ροή (Ακύρωση διαδικασίας)

4.α. Ο ιδιώτης δεν επιθυμεί πλέον τον προγραμματισμό ραντεβού.

4.β. Ο ιδιώτης επιλέγει την ακύρωση της διαδικασίας.

## 2η Εναλλακτική Ροή (Υπάρχει ήδη προγραμματισμένο ραντεβού)

2.α. Το σύστημα διαπιστώνει ότι υπάρχει ήδη προγραμματισμένο

2.β. Το σύστημα ενημερώνει τον ενδιαφερόμενο και του προτείνει να το τροποποιήσει ή να ακυρώσει τη διαδικασία.

2.γ Ο ιδιώτης, είτε ακυρώνει τη διαδικασία, είτε επιλέγει να τροποποιήσει το ραντεβού και η ροή συνεχίζεται στη βασική ροή της διαχείρισης ραντεβού.

## 3η Εναλλακτική Ροή (Ο διαχειριστής ακινήτων δεν επιβεβαιώνει το ραντεβού)

6.α. Ο διαχειριστής ακινήτων δεν επιβεβαιώνει το ραντεβού.

6.β. Το σύστημα εμφανίζει εναλλακτικά διαθέσιμα ραντεβού.

6.γ. Ο διαχειριστής ακινήτων, είτε επιλέγει ένα εναλλακτικό ραντεβού και σημείο συνάντησης, είτε επιλέγει την ακύρωση της διαδικασίας και η ροή τερματίζεται.

6.δ. Το σύστημα ενημερώνει τον ενδιαφερόμενο για το εναλλακτικό ραντεβού.

6.ε. Ο ιδιώτης, είτε επιβεβαιώνει το ραντεβού και το σύστημα ενημερώνει σχετικά το διαχειριστή ακινήτων και η ροή συνεχίζεται από το βήμα 9 της βασικής ροής του προγραμματισμού ραντεβού, είτε απορρίπτει το ραντεβού και η ροή συνεχίζεται από το βήμα 4 της βασικής ροής του προγραμματισμού ραντεβού.

# Διαχείριση ραντεβού

## Βασική Ροή

1. Ο ιδιώτης επιθυμεί να διαχειριστεί (τροποποιήσει ή ακυρώσει) το ραντεβού του.

2. Το σύστημα εμφανίζει τα ραντεβού που έχει προγραμματίσει ο ιδιώτης για επίσκεψη των ακινήτων που τον ενδιαφέρουν.

3. Ο ιδιώτης επιλέγει το ραντεβού που επιθυμεί να διαχειριστεί.

4. Το σύστημα εμφανίζει τις πληροφορίες του ραντεβού (ημερομηνία, ώρα, διαχειριστής ακινήτου, ακίνητο, σημείο συνάντησης).

5. Ο ιδιώτης επιλέγει να τροποποιήσει το ραντεβού.

6. Το σύστημα εμφανίζει εναλλακτικά ραντεβού.

7. Ο ιδιώτης επιλέγει εναλλακτικό ραντεβού.

8. Το σύστημα ειδοποιεί το διαχειριστή ακινήτων για το αίτημα για τροποποίηση του ραντεβού.

9. Ο διαχειριστής ακινήτων επιβεβαιώνει το ραντεβού.

10. Το σύστημα ειδοποιεί τον ενδιαφερόμενο για την αποδοχή τροποποίησης του ραντεβού.

11. Το σύστημα καταγράφει/αποθηκεύει το ραντεβού στα ραντεβού του ενδιαφερόμενου και του διαχειριστή ακινήτων.

12. Το σύστημα ενημερώνει τα διαθέσιμα ραντεβού (αποδεσμεύει το χρονικό τμήμα – slot – του προηγούμενου ραντεβού και δεσμεύει το νέο slot για το νέο ραντεβού.

## 1η Εναλλακτική Ροή (Ακύρωση ραντεβού)

4.α. Ο ιδιώτης επιλέγει να ακυρώσει το ραντεβού.

4.β. Το σύστημα ειδοποιεί το διαχειριστή ακινήτων για την ακύρωση.

4.γ. Το σύστημα διαγράφει το ραντεβού από τα ραντεβού του ενδιαφερόμενου και του διαχειριστή ακινήτων.

4.δ. Το σύστημα ενημερώνει τα διαθέσιμα ραντεβού (αποδεσμεύει το χρονικό τμήμα του ραντεβού).

## 2η Εναλλακτική Ροή (Ο διαχειριστής ακινήτων δεν επιβεβαιώνει την τροποποίηση)

8.α. Ο διαχειριστής ακινήτων δεν επιβεβαιώνει το ραντεβού.

8.β. Το σύστημα εμφανίζει εναλλακτικά διαθέσιμα ραντεβού.

8.γ. Ο διαχειριστής ακινήτων επιλέγει ένα εναλλακτικό ραντεβού.

8.δ. Το σύστημα ενημερώνει τον ενδιαφερόμενο για το εναλλακτικό ραντεβού.

8.ε. Ο ιδιώτης, είτε επιβεβαιώνει το ραντεβού και το σύστημα ενημερώνει σχετικά το διαχειριστή ακινήτων και η ροή συνεχίζεται από το βήμα 11 της βασικής ροής της διαχείρισης ραντεβού, είτε απορρίπτει το ραντεβού και η ροή συνεχίζεται από το βήμα 7 της βασικής ροής της διαχείρισης ραντεβού.

## 3η Εναλλακτική Ροή (Ακύρωση διαδικασίας)

4-6.α. Ο ιδιώτης δεν επιθυμεί πλέον την διαχείριση του ραντεβού.

4-6.β. Ο ιδιώτης επιλέγει την ακύρωση της διαδικασίας.