Use Cases

# Περιήγηση στην αγγελία

## Βασική Ροή

1. Ο χρήστης επιλέγει την αγγελία που πιθανώς τον ενδιαφέρει.

2. Το σύστημα εμφανίζει τις βασικές πληροφορίες της αγγελίας (τίτλος, τιμή, φωτογραφίες και σύντομη περιγραφή).

3. Αν ο χρήστης το επιθυμεί, επιλέγει να εμφανιστούν περισσότερες πληροφορίες για την αγγελία και το σύστημα εμφανίζει την αναλυτική περιγραφή του ακινήτου καθώς και τα στοιχεία επικοινωνίας και προφίλ του διαχειριστή ακινήτων που έκανε την ανάρτηση.

4. Το σύστημα ελέγχει τα κριτήρια που έχει εισάγει ο χρήστης.

5. Το σύστημα εμφανίζει προτεινόμενες αγγελίες βάσει του παραπάνω ελέγχου.

## 1η Εναλλακτική Ροή (Προσθήκη στα αγαπημένα)

2-3.α.1. Το σύστημα ελέγχει αν ο ιδιώτης έχει αναφέρει την αγγελία.

2-3.α.2. Το σύστημα είτε διαπιστώνει ότι ο ιδιώτης δεν έχει αναφέρει την αγγελία είτε ότι την έχει αναφέρει και η ροή τερματίζεται.

2-3.α.3. Ο ιδιώτης προσθέτει την αγγελία στα αγαπημένα.

2-3.α.4. Το σύστημα ενημερώνει τη λίστα των αγαπημένων αγγελιών του ιδιώτη.

## 2η Εναλλακτική Ροή (360ο περιήγηση)

2-3.β.1. Ο χρήστης επιλέγει να κάνει 360ο περιήγηση του ακινήτου.

2-3.β.2. Αν δεν υπάρχει τέτοια δυνατότητα, το σύστημα ενημερώνει το χρήστη και η ροή συνεχίζεται στο βήμα 2 της βασικής ροής της περιήγησης αγγελίας, αλλιώς το σύστημα εμφανίζει τη συλλογή πολυμέσων 360ο.

2-3.β.3. Ο χρήστης όταν το επιθυμεί, επιλέγει να επιστρέψει στις πληροφορίες αγγελίας και η ροή συνεχίζεται στο βήμα 2 της βασικής ροής της περιήγησης αγγελίας.

## 3η Εναλλακτική Ροή (VR/AR corner)

2-3.γ.1. Ο χρήστης επιλέγει να χρησιμοποιήσει VR/AR τεχνολογία για εικονική περιήγηση (VR/AR corner).

2-3.γ.2. Αν δεν υπάρχει τέτοια δυνατότητα, το σύστημα ενημερώνει το χρήστη και η ροή συνεχίζεται στο βήμα 2 της βασικής ροής της περιήγησης αγγελίας, αλλιώς το σύστημα ζητά από το χρήστη να συνδέσει κατάλληλη συσκευή.

2-3.γ.3. Ο χρήστης, είτε συνδέει τη συσκευή και βλέπει το παρεχόμενο VR/AR περιεχόμενο για το διάστημα που επιθυμεί, είτε δε συνδέει τη συσκευή και η ροή συνεχίζεται στο βήμα 2 της βασικής ροής της περιήγησης αγγελίας.

2-3.γ.4. Ο χρήστης επιλέγει να επιστρέψει στις πληροφορίες αγγελίας και η ροή συνεχίζεται στο βήμα 2 της βασικής ροής της περιήγησης αγγελίας.

## 4η Εναλλακτική Ροή (Επικοινωνία)

2-3.δ.1. Ο ιδιώτης επιθυμεί να επικοινωνήσει με μηνύματα με το διαχειριστή ακινήτων που ανάρτησε την αγγελία.

2-3.δ.2. Το σύστημα ελέγχει αν ο ιδιώτης έχει αναφέρει την αγγελία.

2-3.δ.3. Το σύστημα είτε διαπιστώνει ότι ο ιδιώτης δεν έχει αναφέρει την αγγελία είτε ότι την έχει αναφέρει και η ροή τερματίζεται.

2-3.δ.4. Η ροή συνεχίζεται στη βασική ροή της επικοινωνίας.

## 5η Εναλλακτική Ροή (Προγραμματισμός ραντεβού)

2-3.ε.1. Ο ιδιώτης ενδιαφέρεται για το ακίνητο της αγγελίας και αποφασίζει να προγραμματίσει ραντεβού για επίσκεψη.

2-3.ε.2. Το σύστημα ελέγχει αν ο ιδιώτης έχει αναφέρει την αγγελία.

2-3.ε.3. Το σύστημα είτε διαπιστώνει ότι ο ιδιώτης δεν έχει αναφέρει την αγγελία είτε ότι την έχει αναφέρει και η ροή τερματίζεται.

2-3.ε.4. Η ροή συνεχίζεται στη βασική ροή του προγραμματισμού ραντεβού.

## 6η Εναλλακτική Ροή (Αναφορά αγγελίας – Report)

2-3.στ.1. Ο χρήστης αποφασίζει ότι η αγγελία δεν είναι έγκυρη (π.χ. ψευδής, παραπλανητική).

2-3.στ.2. Ο χρήστης επιλέγει να αναφέρει (report) την αγγελία ως μη έγκυρη.

2-3.στ.3. Το σύστημα σημειώνει την αγγελία ως αγγελία με αναφορά (reported).

# Επικοινωνία

## Βασική Ροή

1. Ο ιδιώτης επιθυμεί να επικοινωνήσει με το διαχειριστή ακινήτων.

2. Το σύστημα εμφανίζει τις πληροφορίες του διαχειριστή ακινήτου.

3. Το σύστημα ελέγχει αν υπάρχει πρόχειρο μήνυμα με παραλήπτη το διαχειριστή ακινήτου.

4. Το σύστημα διαπιστώνει ότι δεν υπάρχει πρόχειρο μήνυμα και δημιουργεί νέο.

5. Ο ιδιώτης επιλέγει κατηγορία μηνύματος (ερώτηση, πληροφορίες για διαδικαστικά) και συντάσσει το σώμα του μηνύματός του.

6. Ο ιδιώτης επιλέγει να αποστείλει το μήνυμα.

7. Το σύστημα ειδοποιεί το διαχειριστή ακινήτων για το νέο μήνυμα.

8. Ο διαχειριστής απαντά μέσα σε 3 ημέρες στο μήνυμα του ιδιώτη.

9. Το σύστημα ειδοποιεί τον ιδιώτη.

## 1η Εναλλακτική Ροή (Ακύρωση διαδικασίας)

5-6.α.1. Ο ιδιώτης δεν επιθυμεί πλέον την επικοινωνία με το διαχειριστή ακινήτων και ακυρώνει τη διαδικασία.

5-6.α.2. Το σύστημα απορρίπτει το μήνυμα του ιδιώτη.

## 2η Εναλλακτική Ροή (Ο διαχειριστής ακινήτων δεν απαντά)

8.β.1. Ο διαχειριστής ακινήτων δεν απαντά στο μήνυμα του ιδιώτη ή απαντά μετά το πέρας 3 ημερών από το μήνυμα του ιδιώτη.

8.β.2. Το σύστημα καταγράφει το συμβάν.

8.β.3. Αν ο διαχειριστής ακινήτων ξεπεράσει το όριο των 10 αναπάντητων μηνυμάτων (συμβάν), το σύστημα χαρακτηρίζει το διαχειριστή ακινήτων ως μη συνεργάσιμο.

8.β.4. Μετά το πέρας ενός μηνός, το σύστημα αναιρεί το χαρακτηρισμό.

## 3η Εναλλακτική Ροή (Αποθήκευση ως πρόχειρο μήνυμα)

6.γ.1. Ο ιδιώτης επιλέγει να αποθηκεύσει προσωρινά το μήνυμά του.

6.γ.2. Το σύστημα αποθηκεύει το μήνυμα ως πρόχειρο.

## 4η Εναλλακτική Ροή (Υπάρχει πρόχειρο μήνυμα)

4.γ.1. Το σύστημα διαπιστώνει ότι υπάρχει πρόχειρο μήνυμα και το εμφανίζει.

4.γ.2. Αν το επιθυμεί, ο ιδιώτης τροποποιεί την κατηγορία μηνύματος και το σώμα μηνύματος.

4.γ.3. Η ροή συνεχίζεται από το βήμα 6 της βασικής ροής της επικοινωνίας.

# Προγραμματισμός ραντεβού

## Βασική Ροή

1. Ο ιδιώτης επιθυμεί να προγραμματίσει επίσκεψη στο ακίνητο που τον ενδιαφέρει.

2. Το σύστημα ελέγχει αν υπάρχει ήδη προγραμματισμένο ραντεβού για το ακίνητο.

3. Το σύστημα διαπιστώνει ότι δεν υπάρχει προγραμματισμένο ραντεβού.

4. Το σύστημα εμφανίζει τα διαθέσιμα ραντεβού.

5. Ο ιδιώτης επιλέγει κάποιο από τα διαθέσιμα ραντεβού.

6. Το σύστημα ειδοποιεί το διαχειριστή ακινήτων για το νέο αίτημα για ραντεβού.

7. Ο διαχειριστής ακινήτων επιλέγει το σημείο συνάντησης και επιβεβαιώνει το ραντεβού.

8. Το σύστημα ειδοποιεί τον ιδιώτη για την αποδοχή του αιτήματος ραντεβού που έκανε.

9. Το σύστημα καταγράφει/αποθηκεύει το ραντεβού στα προγραμματισμένα ραντεβού του ιδιώτη και του διαχειριστή ακινήτων.

10. Το σύστημα ενημερώνει τα διαθέσιμα ραντεβού (δεσμεύει το χρονικό τμήμα του ραντεβού).

## 1η Εναλλακτική Ροή (Ακύρωση διαδικασίας)

5.α.1. Ο ιδιώτης δεν επιθυμεί πλέον τον προγραμματισμό ραντεβού.

5.α.2. Ο ιδιώτης επιλέγει την ακύρωση της διαδικασίας.

## 2η Εναλλακτική Ροή (Υπάρχει ήδη προγραμματισμένο ραντεβού)

3.β.1. Το σύστημα διαπιστώνει ότι υπάρχει ήδη προγραμματισμένο ραντεβού

3.β.2. Το σύστημα ενημερώνει τον ιδιώτη και του προτείνει να το τροποποιήσει ή να ακυρώσει τη διαδικασία.

3.β.3. Ο ιδιώτης, είτε ακυρώνει τη διαδικασία, είτε επιλέγει να τροποποιήσει το ραντεβού και η ροή συνεχίζεται στη βασική ροή της διαχείρισης ραντεβού.

## 3η Εναλλακτική Ροή (Ο διαχειριστής ακινήτων δεν επιβεβαιώνει το ραντεβού)

7.γ.1. Ο διαχειριστής ακινήτων δεν επιβεβαιώνει το ραντεβού.

7.γ.2. Το σύστημα εμφανίζει εναλλακτικά διαθέσιμα ραντεβού.

7.γ.3. Ο διαχειριστής ακινήτων, είτε επιλέγει ένα εναλλακτικό ραντεβού και σημείο συνάντησης, είτε επιλέγει την ακύρωση της διαδικασίας και η ροή τερματίζεται.

7.γ.4. Το σύστημα ενημερώνει τον ιδιώτη για το εναλλακτικό ραντεβού.

7.γ.5. Ο ιδιώτης, είτε επιβεβαιώνει το ραντεβού και το σύστημα ενημερώνει σχετικά το διαχειριστή ακινήτων και η ροή συνεχίζεται από το βήμα 9 της βασικής ροής του προγραμματισμού ραντεβού, είτε απορρίπτει το ραντεβού και η ροή συνεχίζεται από το βήμα 4 της βασικής ροής του προγραμματισμού ραντεβού.

# Διαχείριση ραντεβού

## Βασική Ροή

1. Ο ιδιώτης (διαχειριστής ακινήτων αντίστοιχα)επιθυμεί να διαχειριστεί το ραντεβού του.

2. Το σύστημα εμφανίζει τα ραντεβού που έχει προγραμματίσει ο ιδιώτης (διαχειριστής ακινήτων αντίστοιχα) για επίσκεψη των ακινήτων.

3. Ο ιδιώτης (διαχειριστής ακινήτων αντίστοιχα) επιλέγει το ραντεβού που επιθυμεί να διαχειριστεί.

4. Το σύστημα εμφανίζει τις πληροφορίες του ραντεβού (ημερομηνία, ώρα, διαχειριστής ακινήτου – ιδιώτης αντίστοιχα, ακίνητο, σημείο συνάντησης).

5. Ο ιδιώτης (διαχειριστής ακινήτων αντίστοιχα) επιλέγει να τροποποιήσει το ραντεβού.

6. Το σύστημα εμφανίζει εναλλακτικά ραντεβού.

7. Ο ιδιώτης (διαχειριστής ακινήτων αντίστοιχα) επιλέγει εναλλακτικό ραντεβού.

8. Το σύστημα ειδοποιεί το διαχειριστή ακινήτων (ιδιώτη αντίστοιχα) για το αίτημα για τροποποίηση του ραντεβού.

9. Ο διαχειριστής ακινήτων (ιδιώτης αντίστοιχα) επιβεβαιώνει το ραντεβού.

10. Το σύστημα ειδοποιεί τον ιδιώτη (διαχειριστή ακινήτων αντίστοιχα) για την αποδοχή τροποποίησης του ραντεβού.

11. Το σύστημα καταγράφει/αποθηκεύει το ραντεβού στα προγραμματισμένα ραντεβού του ιδιώτη και του διαχειριστή ακινήτων.

12. Το σύστημα ενημερώνει τα διαθέσιμα ραντεβού (αποδεσμεύει το χρονικό τμήμα – slot – του προηγούμενου ραντεβού και δεσμεύει το νέο slot για το νέο ραντεβού.

## 1η Εναλλακτική Ροή (Ακύρωση διαδικασίας)

4-6.α.1. Ο ιδιώτης (διαχειριστής ακινήτων αντίστοιχα) δεν επιθυμεί πλέον την διαχείριση του ραντεβού.

4-6.α.2. Ο ιδιώτης (διαχειριστής ακινήτων αντίστοιχα) επιλέγει την ακύρωση της διαδικασίας.

## 2η Εναλλακτική Ροή (Ακύρωση ραντεβού)

4.β.1. Ο ιδιώτης (διαχειριστής ακινήτων αντίστοιχα) επιλέγει να ακυρώσει το ραντεβού.

4.β.2. Το σύστημα ειδοποιεί το διαχειριστή ακινήτων (ιδιώτη αντίστοιχα) για την ακύρωση.

4.β.3. Το σύστημα διαγράφει το ραντεβού από τα ραντεβού του ιδιώτη και του διαχειριστή ακινήτων.

4.β.4. Το σύστημα ενημερώνει τα διαθέσιμα ραντεβού (αποδεσμεύει το χρονικό τμήμα του ραντεβού).

## 3η Εναλλακτική Ροή (Ο διαχειριστής ακινήτων – ιδιώτης αντίστοιχα – δεν επιβεβαιώνει την τροποποίηση)

8.γ.1. Ο διαχειριστής ακινήτων (ιδιώτης αντίστοιχα) δεν επιβεβαιώνει το ραντεβού.

8.γ.2. Το σύστημα εμφανίζει εναλλακτικά διαθέσιμα ραντεβού.

8.γ. Ο διαχειριστής ακινήτων (ιδιώτης αντίστοιχα) επιλέγει ένα εναλλακτικό ραντεβού.

8.γ.3. Το σύστημα ενημερώνει τον ιδιώτη (διαχειριστή ακινήτων αντίστοιχα) για το εναλλακτικό ραντεβού.

8.γ.4. Ο ιδιώτης (διαχειριστής ακινήτων αντίστοιχα), είτε επιβεβαιώνει το ραντεβού και το σύστημα ενημερώνει σχετικά το διαχειριστή ακινήτων (ιδιώτη αντίστοιχα) και η ροή συνεχίζεται από το βήμα 11 της βασικής ροής της διαχείρισης ραντεβού, είτε απορρίπτει το ραντεβού και η ροή συνεχίζεται από το βήμα 7 της βασικής ροής της διαχείρισης ραντεβού.

## 4η Εναλλακτική Ροή (Ολοκλήρωση ραντεβού)

4.δ.1. Το ραντεβού πραγματοποιήθηκε και ο διαχειριστής ακινήτων επιλέγει να ολοκληρώσει το ραντεβού.

4.δ.2. Το σύστημα μεταφέρει το ραντεβού στα ολοκληρωμένα ραντεβού του διαχειριστή ακινήτων και του ιδιώτη.

4.δ.3. Το σύστημα ενημερώνει τον ιδιώτη για τη δυνατότητα αξιολόγησης του μεσίτη.

# Αξιολόγηση μεσίτη

## Βασική Ροή

1. Ο ιδιώτης έχει προγραμματίσει και πραγματοποιήσει το ραντεβού (ολοκληρωμένο ραντεβού) με το μεσίτη και επιθυμεί να τον αξιολογήσει με βάση την εμπειρία του από το ραντεβού του.

2. Το σύστημα εμφανίζει τα ολοκληρωμένα ραντεβού και τους αντίστοιχους μεσίτες.

3. Ο ιδιώτης επιλέγει το ραντεβού βάσει του οποίου θα αξιολογήσει το μεσίτη.

4. Το σύστημα εμφανίζει τις πληροφορίες του ραντεβού (ημερομηνία, ώρα, ακίνητο) τις πληροφορίες του μεσίτη, καθώς και τη συνολική βαθμολογία του μεσίτη και το πλήθος αξιολογήσεων.

5. Το σύστημα ελέγχει αν ο ιδιώτης έχει αξιολογήσει στο παρελθόν το μεσίτη.

6. Αν το σύστημα διαπιστώσει ότι υπάρχει ήδη αξιολόγηση τότε τροποποιεί την ήδη υπάρχουσα, διαφορετικά δημιουργεί καινούρια.

7. Το σύστημα εμφανίζει κατηγορίες αξιολόγησης (επικοινωνία, εξυπηρέτηση, συνέπεια, αγγελία που ανταποκρίνεται στην πραγματικότητα).

8. Ο ιδιώτης επιλέγει μία βαθμολογία για κάθε κατηγορία (0 έως 5 άστρα).

9. Αν ο ιδιώτης το επιθυμεί, συντάσσει κείμενο αξιολόγησης με περισσότερες λεπτομέρειες.

10. Το σύστημα ελέγχει αν ο ιδιώτης κατέληξε σε συμφωνία με τον μεσίτη και το αναφέρει.

11. Ο ιδιώτης δημοσιεύει την αξιολόγηση.

11. Το σύστημα υπολογίζει τη βαθμολογία ως το μέσο όρο των επιμέρους βαθμολογιών των κατηγοριών αξιολόγησης και ολοκληρώνει τη δημοσίευση της αξιολόγησης.

12. Το σύστημα ενημερώνει τη συνολική βαθμολογία του μεσίτη υπολογίζοντας το νέο μέσο όρο των βαθμολογιών που έχει λάβει, συμπεριλαμβάνοντας και τη νέα βαθμολογία.

13. Αν η συνολική βαθμολογία σημειώνει αύξηση ή μείωση μεγαλύτερη του 15% το σύστημα ενημερώνει το μεσίτη για τη μεταβολή.

## 1η Εναλλακτική Ροή (Ακύρωση διαδικασίας αξιολόγησης)

8-10.α.1. Ο ιδιώτης δεν επιθυμεί πλέον να αξιολογήσει το μεσίτη και ακυρώνει τη διαδικασία αξιολόγησης.

8-10.α.2. Το σύστημα απορρίπτει την αξιολόγηση.